
Fogaskerék-szivattyú szerelési folyamatának és szerelési rendszerének tervezése

Fogaskerék-szivattyú szerelési folyamatának és szerelési rendszerének tervezése

Napjainkban az egyre gyorsabban változó vevői igények és gazdasági környezet,
a globális piaci verseny és az egyéb gazdasági kihívások következtében a gyártó
vállalatoknak egyre nagyobb hangsúlyt kell fektetniük költségeik csökkentésére
és gyártási tevékenységeik hatékonyságjavítására versenyképességük megőrzése
érdekében. A gyártási tevékenységek – köztük a szerelési tevékenység – hatékony-
ságának javítására több módszer is rendelkezésre áll.
A dolgozat első részében a szerelési tevékenység általános jellemzőit mutatom
be, majd a szerelési folyamatok tervezésének általános módszertanát ismertetem.
Bemutatom a gyártmány beépülési családfájának értelmezését, valamint ennek
ismeretében a szerelési műveletek kidolgozásának módját.
Részletesen feltárom az MTM (Methods Time Measarument) módszert, mely
alkalmazásának a célja, hogy a szerelési műveleteket szabványos mozdulatso-
rokká és elemi mozdulatokká bontsuk, majd az elemi mozdulatokhoz szabványos
időket rendeljünk. Így a teljes szerelési folyamat időszükséglete meghatározható.
Ezt követően bemutatom az ütemidő elemzés módszerét, mely módszer alkalmazá-
sával meghatározható a szerelési rendszer kialakításához szükséges munkaállo-
mások és operátorok száma. Végül a kapott számú munkaállomáshoz kell az egyes
szerelési műveleteket a megfelelő módon – közel azonos ciklusidők szerint –
hozzárendelni.
A dolgozat második részében egy konkrét fogaskerék-szivattyú szerelési
folyamatának és rendszerének a tervezését mutatom be a korábban ismertetett
elméleti tervezési módszer alapján.
Először a gyártandó fogaskerék-szivattyú beépülési családfáját dolgozom ki,
amely tartalmazza a gyártmány szerkezeti struktúráját. Ezt követően az egyes
szerelési műveletek kidolgozása következik, majd a szerelési műveletek
időkalkulációját végzem el az MTM módszer alkalmazásával.
Az ütemidő elemzés módszerével meghatározom a vevői ütemidőt, mely
alapján elvégzem az egyes szerelési műveletek szerelő munkaállomásokhoz
való ideális hozzárendelését. Végül javaslatot teszek a szerelő munkaállomások
layout-jának a kialakítására



